Byrettens dom om værgemål ophæves og sagen afvises
Ret: Vestre Landsret (2. instans)
Faggruppe: Civilsag — Værgemål
Sagsemner: Familieret og personlige forhold;

DOM

afsagt den 4. juli 2011 af Vestre Landsrets 10. afdeling (dommerne Poul Hansen,
 
Annette Dellgren og Mette Mortensen (kst.)) i ankesag

V.L. B-0945-11

Appellant, tidligere Pårørende 2

(advokat Ole Horn, By)

anker afgørelse om værgemål for

Sagens person

(advokat Lisbeth Pahl, By).

Retten i Hjørring har den 18. marts 201 1 afsagt dom i l. instans (rettens nr. BS SP-

1224/2010).

Påstande

For landsretten har Appellant, tidligere Pårørende 2 nedlagt påstand om, at by-rettens dom

ophæves, og sagen afvises fra domstolene. Appellant, tidligere Pårørende 2 har subsidiært

nedlagt påstand om, at der alene iværksættes et økonomisk værgemål for Sagens person.

Kommune har påstået frifindelse over for afvisningspåstanden og har i øv-

rigt påstået dommen stadfæstet.



- 2 -

Sagens person har tilsluttet sig Kommunes påstande.

Landsrettens begrundelse og resultat

Statsforvaltningen Nordjylland traf den 7. juli 2010 afgørelse, hvorefter

Kommunes ansøgning om, at Sagens persons samværgemål skulle ændres til et værgemål

omfattende såvel personlige som økonomiske forhold, jf. værgemålslovens § 5, ikke blev

taget til følge. Det lægges til grund, at Kommune modtog statsforvaltningens afgørelse

den 8. juli 2010.

Efter værgemålslovens § 22, stk. l, kan statsforvaltningens afgørelse efter § 5 eller §§ 7-10

inden fire uger efter, at der er givet meddelelse om afgørelsen, indbringes for retten. Ifølge

§ 22, stk. 2, indgives anmodningen om prøvelse af statsforvaltningens afgørelse til

statsforvaltningen, der oversender sagen til retten.

Kommunes indbringelse af statsforvaltningens afgørelse er først modtaget i Retten i

Hjørring den 6. august 2010, hvilket er mere end 4 uger efter, at Kommune modtog

statsforvaltningens afgørelse.

Da der ikke er hjemmel til at dispensere fra 4-ugerfristen i værgemålslovens § 22, stk. l,

ophæver landsretten byrettens dom og afviser sagen. Den omstændighed, at Kommune

den 4. august 2010 sendte et brev til Retten i Hjørring, der af postvæsenet blev returneret

til kommunen, kan ikke føre til andet resultat.

T h i  k e n d e s  f o r  r e t:

Byrettens dom ophæves og sagen afvises.

Ingen af parterne skal betale sagsomkostninger for nogen af retterne til den anden part

eller til statskassen.

Poul Hansen Annette Dellgren              Mette Mortensen
  (kst.)



- 3 -